**JUDEŢUL SUCEAVA**

**MUNICIPIULUI CÂMPULUNG MOLDOVENESC**

**Direcția administrație publică - Compartiment resurse umane**

 **Nr......................din...................aprilie 2023**

RAPORT DE SPECIALITATE

 la proiectul de hotărâre pentru modificarea Anexei la Hotărârea Consiliului Local al municipiului Câmpulung Moldovenesc nr.11 din 31 ianuarie 2023 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică

 Compartimentul resurse umane, din cadrul Direcției administrație publică, primind spre analiză prezentul proiect de hotărâre, menționează următoarele:

 În data de 13 aprilie 2023 a fost publicată în Monitorul Oficial Partea I, Nr.321/IV.2023, Legea nr. 103/2023 privind aprobarea Ordonanței de urgență a Guvernului nr.115/2022 pentru completarea art. I din Ordonanța de urgență a Guvernului nr.130/2021 privind unele măsuri fiscal – bugetare, prorogarea unor termene, precum și pentru modificarea și completarea unor acte normative.

Potrivit prevederilor Legii nr.103/2023, începând cu data de 01 noiembrie 2022 cuantumul brut al indemnizațiilor lunare de care beneficiază funcțiile de demnitate publică din cadrul autorității publice locale (respectiv primarul și viceprimarul municipiului Câmpulung Moldovenesc) prevăzute în anexa nr. IX lit. C la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare se stabilește prin înmulțirea coeficientului prevăzut de Legea – cadru nr.153/2017, cu salariul minim brut pe țară garantat în plată stabilit potrivit legii pentru anul 2021.

 În conformitate cu prevederile Hotărârii de Guvern nr. 4/2021, salariul de bază minim brut pe țară garantat în plată, a fost stabilit pentru anul 2021 la suma de 2300 lei lunar.

 Prin Hotărârea Consiliului Local al municipiului Câmpulung Moldovenesc nr.11 din 31 ianuarie 2023 a fost aprobat pentru funcția publică de conducere de secretar general coeficientul de 5.5000, ce nu a putut fi aplicat la salariul minim pe economie din anul 2022, deoarece s-ar fi depășit nivelul indemnizaţiei lunare a funcţiei de viceprimar.

 Drept urmare, coeficientul pentru funcția publică de conducere de secretar general, aprobat prin Hotărârea Consiliului Local al municipiului Câmpulung Moldovenesc nr.11 din 31 ianuarie 2023, se aplică la salariul minim brut pe țară garantat în plată stabilit potrivit legii pentru anul 2021, fără a se depăși nivelul indemnizaţiei lunare a funcţiei de viceprimar.

 Ca urmare a celor enumerate anterior, Compartimentul resurse umane consideră că în forma propusă, proiectul pentru modificarea Anexei la Hotărârea Consiliului Local al municipiului Câmpulung Moldovenesc nr.11 din 31 ianuarie 2023 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică este oportun și necesar.

 **Avizat, Compartiment resurse umane,**

 **Director executiv Botea Cătălina Mariana**

**Crăciunescu Diana – Mihaela**

|  |
| --- |
|  |